જો તમે કાળજીપૂર્વક આજનાં આ લેખમાં બતાવેલા ઉપરોક્ત ચિત્રનો અભ્યાસ કરશો, તો તમને ત્રણ શિલ્પકૃતિઓ દેખાશે, એક સંન્યાસી, એક હાથી અને એક વાનર. વધુમાં, સંન્યાસીના હાથમાં એક ફંદો અને અંકુશ દેખાય છે. સંન્યાસી એ ધ્યાન કરવા માટે ઈચ્છુક સાધકનું પ્રતિનિધિત્વ છે કે જે ધ્યાનના એક વંટોળીયા માર્ગે ચાલી રહ્યો છે, જ્યાં ક્યારેય બે દિવસ એક સમાન નથી હોતા. કોઈ દિવસે તમને સારું ધ્યાન લાગી જાય અને બીજા દિવસે તેનાંથી એકદમ વિપરીત થતું હોય છે. હાથી છે તે મંદતાનું પ્રતિક છે અને વાનર છે તે ચંચળતાનું. ફંદો અને અંકુશ છે તે ધ્યાનમાં રહેલી સતર્કતા અને જાગૃતિના પ્રતીકો છે.